ગીરગઢડા તાલુકાના ચીખલકુબા ગ્રામ પંચાયત ધરાવતું તથા રેવન્યુ ગામ હોય પરંતુ આ ચીખલકુબા ગ્રામ પંચાયત ફોરેસ્ટ સેટલમેન્ટ વિસ્તારમાં હોય જેથી આ ગ્રામ પંચાયતમાં વિકાસના કામો કરવા માટે ફોરેસ્ટ ડીપાર્ટમેન્ટની મંજુરી લેવી પડતી હોય જેમા ચીખલકુબા ગામમાં નીચે મુજબનાં કામો કરવા અતિ લોકઉપયોગી તથા તાત્કાલીક હાથ ધરવાના થતા હોય આ બાબતે ચીખલકુબા ગામના ગ્રામજનો તરફથી અમોને રજુઆત મળતી હોય જે અન્વયે ચીખલકુબા ગામમાં ૧૪ માં નાણાપંચ હેઠળ કરવાના થતા કામોની મંજુરી, ચીખલકુબા ગામમાં સ્મશાન જજર્રીત થયેલ હોય જેનું નવિનીકરણ કરવાનું કામ, ચીલખકુબા ગામમાં પીવાના પાણીનો કુવો ઉંડો ઉતારવાનું તથા રીપેરીંગ કામ તથા ચીખલકુબા ગામમાં શૌષાલય બનાવવા અત્યંત જરૂરી હોય જે બનાવવાનું કામને મંજુરી આપવા મુખ્ય વન સંરક્ષક-જૂનાગઢને લેખીત પત્ર પાઠવી ગીરસોમનાથ જીલ્લા પંચાયતનાં મહિલા પ્રમુખ રૈયાબેન જાલોંધરાએ માંગ કરી છે.